b"\n_START_ARTICLE_\nCoraline (film)\n_START_SECTION_\nVsebina\n_START_PARAGRAPH_\nFilm se za\xc4\x8dne s sceno, ko roke iz igel ustvarijo otro\xc5\xa1ko lutko z gumbi namesto o\xc4\x8di. Coraline Jones je 11 letno dekle, ki se s stra\xc5\xa1i preseli v Ashland, v stanovanjsko hi\xc5\xa1o z imenom Ro\xc5\xbenata Pala\xc4\x8da. Ostali prebivalci te hi\xc5\xa1e sta upokojeni igralki gospodi\xc4\x8dni Spink in Forcible, ter ruski akrobat g. Bobinsky._NEWLINE_Coraline star\xc5\xa1a zanemarjata zaradi slu\xc5\xbebe. Coraline tako spozna Wyborna ''Wybiea'' Lovata, vnuka lastnice Ro\xc5\xbenate Pala\xc4\x8de ga. Lovat, in \xc4\x8drnega ma\xc4\x8dka, ki mu sledi. Med raziskovanjem Coraline od Wybiea prejme lutko, ki ji je razen gumbov namesto o\xc4\x8di zelo podobna. Prav tako najde majhna vratca, katera odklene s klju\xc4\x8dem v podobi gumba. To no\xc4\x8d Coraline sledi mi\xc5\xa1i skozi ta vratca in opazi, da je namesto opek tam zdaj hodnik. Tako vstopi v drug svet, kjer imajo vsi prebivalci gumbe namesto o\xc4\x8di. Njena druga mama in o\xc4\x8de sta veliko bolj zabavna kot v resni\xc4\x8dnem svetu. Po ve\xc4\x8derji Coraline zaspi v njeni drugi spalnici, zjutraj pa se zbudi spet doma. O svojem izletu pove star\xc5\xa1em, vendar je ne jemljeta resno._NEWLINE_Kljub opozorilom ostalih prebivalcev, Coraline ponovno obi\xc5\xa1\xc4\x8de drugi svet. Tam spozna drugega Wybiea, g. Bobinskyega, ter gospodi\xc4\x8dni Spink in Forcible, ki sta veliko bolj mlaj\xc5\xa1i. Prav tako spozna, da lahko \xc4\x8drni ma\xc4\x8dek, ki vstopi v drugi svet, govori._NEWLINE_Na njenem tretjem obisku, ji druga mama ponudi, da lahko tukaj ostane za vedno, vendar mora imeti namesto o\xc4\x8di za\xc5\xa1ite gumbe. Zgro\xc5\xbeena Coraline sku\xc5\xa1a pobegniti. Ma\xc4\x8dek ji poka\xc5\xbee pravo stran drugega sveta. Coraline zahteva od svoje druge mame naj jo spusti domov, vendar se ta spremeni v njeno zastra\xc5\xa1ujo\xc4\x8do resni\xc4\x8dno obliko in zapre Coraline v skrito sobo za ogledalom. Tam Coraline spozna duhove ostalih \xc5\xbertev druge mame, vklju\xc4\x8dno z izgubljeno sestro dvoj\xc4\x8dico gospe Lovat. Duhovi ji povedo, da je druga mama vohunila za njimi skozi o\xc4\x8di lutke, ki jim je bila na las podobna, in tako videla kaj je narobe v njihovih \xc5\xbeivljenjih. Druga mama jim je obljubila ve\xc4\x8dne igre in sre\xc4\x8do, ampak ko so ji enkrat pustili da jim za\xc5\xa1ije gumbe namesto o\xc4\x8di, je ''pojedla njihova \xc5\xbeivljenja''. Da bi bile du\xc5\xa1e spet svobodne, se morajo najti njihove prave o\xc4\x8di. Coraline jim obljubi, da jih bo poskusila dobiti._NEWLINE_Ven iz sobe jo nato potegne drugi Wybie, ki ji ji pomaga se vrniti domov. Ko je spet doma jo \xc4\x8drni ma\xc4\x8dek pelje do ogledala, kjer se prika\xc5\xbeeta njena star\xc5\xa1a ter jo prosita za pomo\xc4\x8d. Prav tako Coraline najde lutko, ki predstavlja da je druga mama ugrabila njena star\xc5\xa1a. Lutko nato za\xc5\xbege._NEWLINE_Coraline se potem vrne v drugi svet, da bi drugo mamo izzivala na ''igro''. \xc4\x8ce ne bo na\xc5\xa1la njenih star\xc5\xa1ev in o\xc4\x8di ugrabljenih du\xc5\xa1, bo tukaj ostala za vedno. Coraline najde vse o\xc4\x8di in tako spremeni ves drugi svet v siv kamen razen dnevne sobe v hi\xc5\xa1i. Tam sre\xc4\x8da drugo mamo v obliki pajka in z iglami namesto prstov. Duhovi ugrabljenih otrok opozorijo Coraline, da tudi \xc4\x8de zmaga je druga mama nebo nikoli pustila oditi. Coraline najde svoje star\xc5\xa1e v sne\xc5\xbeni krogli in vr\xc5\xbee ma\xc4\x8dka v drugo mamo, ki ji izpraska gumbe iz obraza. Coraline zaklene vrata za seboj in skozi spusti dlan druge mame. Njena star\xc5\xa1a se vrneta domov brez spomina kaj se jima je zgodilo. _NEWLINE_Duhovi opozorijo Coraline, da se mora znebiti klju\xc4\x8da, ki odklepa vratca. Coraline ga namerava odvre\xc4\x8di v vodnjak, vendar jo napade dlan druge mame, katero s kamnom uni\xc4\x8di Wybie. Skupaj odvr\xc5\xbeeta klju\xc4\x8d in ko\xc5\xa1\xc4\x8dke dlani v vodnjak. Naslednji dan Coraline organizira vrtno zabavo, na kateri namerava gospe Lovat povedati vse o njeni sestri."